da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da da da da da da da da da da da da da da da de da da da da da da da da da da da da da da da da da da da da en da da da sv cs de en en da fr ro war eu id da fr da da ca en fr da da
Studentermedhjælper til markedsføring og kommunikation på Frilandsmuseet - Organisationen Danske Museer - ODM
Frilandsmuseet søger en studerende, der har flair for den gode historie og erfaring med SoMe, som kan understøtte den kommunikationsansvarlige med at vedligeholde museets hjemmeside og skrive indhold til SoMe og nyhedsbreve.
På Frilandsmuseet har vi årligt ca. 125.000 gæster, men vi ønsker at tiltrække endnu flere. Samtidig står vi over for flere spændende udviklingsprojekter i de kommende år, som skal formidles til vores gæster. Derfor søger vi en studentermedhjælper til at assistere med markedsføring og kommunikation.
Frilandmuseet formidler bygningskultur, traditioner og litteratur med fokus på at skabe underholdende og involverende aktiviteter. Vi skaber magiske oplevelser igennem teater og fantasifulde universer. Vi gennemfører undervisning, aktiviteter og større events, herunder store satsningsprojekter som Frøsnapper-universet og vores bæredygtige byggeværksted BYG.
Frilandsmuseet er en del af Nationalmuseet. Der er omkring 30 fastansatte medarbejdere på museet samt en stor gruppe studenter og sæsonansatte.
Dine primære opgaver vil være at:
Hjælpe med at forfatte og udsende nyhedsbreve
Assistere med at opdatere museets hjemmeside (du vil blive oplært i CMS-systemet)
Assistere med at lave PR og andet pressearbejde
Assistere med at lave engagerende indhold til Instagram, Facebook og andre platforme
Hjælpe med at lave programmer til museets mange aktiviteter
Assistere med monitorering af kommentarspor på de sociale medier
assistere med diverse andre kommunikationsopgaver
Vi lægger vægt på et tæt tværgående samarbejde og en uformel omgangstone. Vi er ambitiøse og løber hurtigt, men vi værdsætter at være gode kolleger for hinanden.
Du refererer til museets leder af publikumsoplevelser, men i det daglige assisterer du museets kommunikationsansvarlige, som hjælper dig med at prioritere dine opgaver og giver dig feedback. Du vil få bred erfaring med mange forskellige typer opgaver, og du bliver helt central i forhold til at hjælpe med at løfte museets kommunikation og markedsføring.
Vi søger en studerende, der er i gang med en videregående uddannelse inden for f.eks. marketing, kommunikation, journalistik, sprog eller lignende. Det vigtigste er din interesse for at skrive og fortælle gode historier.
Herudover vil vi lægge vægt på, at du:
Skriver skarpt og levende
Har erfaring med at bruge sociale medier (evt. i professionel sammenhæng)
Er ansvarsbevidst, proaktiv og kan samarbejde, såvel som arbejde selvstændig
Interesserer dig for historie og kultur og brænder for levende historieformidling
Det er desuden et plus, hvis du:
Er en æstetiker med stort Æ
Har kompetencer inden for video, billeder eller grafik
Taler og skriver engelsk
Arbejdsstedet er Frilandsmuseet i Kongens Lyngby – kun 30 minutter med offentlig transport fra det centrale København. Arbejdstiden er gennemsnitligt 15-20 timer pr. uge, som kan placeres fleksibelt. Der kan forekomme aften- og weekendarbejde. Løn- og ansættelsesvilkår fastsættes i henhold til gældende organisationsaftale for HK i Staten.
Stillingen ønskes besat snarest muligt.
Nationalmuseet arbejder aktivt for ligestilling blandt vore medarbejdere og opfordrer derfor alle kvalificerede uanset personlig baggrund til at søge stillingen.
Skriftlig ansøgning med oplysning om uddannelse og hidtidig beskæftigelse sendes via vores elektroniske rekrutteringssystem på Nationalmuseets hjemmeside www.natmus.dk/job og skal være museet i hænde senest onsdag den 28. september 2022.
Har du lyst til at høre mere om stillingen, er du velkommen til at kontakte kommunikationsansvar-lig, Brittany Overgaard, på 41 20 64 18 eller leder for publikumsservice Peter Darger på 41 20 64 10.
Nationalmuseet er Danmarks kulturhistoriske hovedmuseum og et statsmuseum under Kulturministeriet. Nationalmuseet styrker historiebevidsthed og medborgerskab ved at belyse Danmarks og verdens kulturer og deres indbyrdes afhængighed. Ca. 655 medarbejdere er fordelt på 4 afdelinger: Forskning, Samling og Bevaring, Museer og Slotte, Nationalmuseet København samt Drift og Administration. Se mere om Nationalmuseet på www.natmus.dk
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her